DEKLARATSIOONI ALUSE PROJEKT ARUTELUKS

27.08.2025 VERSIOON 1

**HARJUMAA V OMAVALITSUSPÄEV**

**“Kogukonna, kohaliku omavalitsuse ja riigi koostööst kriisivalmidusel ning elanikkonna kaitsel”**

**DEKLARATSIOON**

Kriisidega toimetulek riiklikul, kohaliku omavalitsuse, kogukondade ja inimeste tasandil on aktuaalne teema. Kriisides on igal osapoolel oma roll ja lahenduse edu sõltub koosloomes kriisi oskuslikust juhtimisest. Kriisikindluse tagamine ühiskonnas on läbiv, pidev ja sihipärane tegevus, mis peab peegelduma lisaks riigiasutustele ja kohaliku omavalitsuse üksustele ka ettevõtete, organisatsioonide, kogukondade ja üksikisikute mõtlemises, valmisolekus, tegutsemises ning omavahelises koostöös[[1]](#footnote-1).

Riigikogu otsuses „Riigi pikaajalise arengustrateegia „Eesti 2035“ heakskiitmine“[[2]](#footnote-2) on välja toodud, et „oluline on suurendada ka riigiasutuste, kohaliku omavalitsuse üksuste ja elutähtsate teenuste osutajate teadlikkust võimalikest ohtudest ja parandada nende valmisolekut kriisideks. Eesti rahvastik paikneb ebaühtlaselt ning on piirkondi, kus turvalisust tagavate teenuste kättesaadavus on tõhus ainult tihedamas koostöös kogukonnaga ja nutikaid lahendusi kasutades. Ka väärtuskonfliktide tekkimise tõenäosus ühiskonnas väheneb, kui muu hulgas toimib tugev, sidususele kaasa aitav kultuuriruum ning suhtlemist toetav teadmistepõhine avalik ruum. Julgeoleku ja turvalisuse tagamiseks tuleb süvendatult rakendada riigikaitse laia käsitlust, hoida tihedaid suhteid liitlaste ja partnerriikidega ning nendega koostöös tagada rahvusvaheliste organisatsioonide ja rahvusvahelise õiguse tõhus toimimine. Samuti on turvalisuse seisukohast oluline valdkondadevaheline koostöö.“

Ohuolukorra hinnangutest tulenevalt on kriisideks valmistumine ja teadlikkuse tõstmine kujunenud oluliseks ülesandeks kõigil tasanditel. Vajalik on tagada riigiasutuste, kohaliku omavalitsuse üksuste ja elutähtsate teenuste osutajate ning kogu elanikkonna valmisolek kriisideks. Seejuures tuleb arvestada asjaoluga, et Eestis on piirkondi, kus turvalisust tagavate teenuste kättesaadavus on tõhus ainult tihedas koostöös kogukonnaga.

Edu saavutamiseks peab kriisikindluse tagamine ühiskonnas olema pidev ja sihipärane tegevus, milles on kõik kaasatud. Kriisideks valmistumise ja nende lahendamise raamistiku ühtseks tervikuks koondamiseks kavandatust annab ülevaate tsiviilkriisi ja riigikaitse seaduse eelnõu.[[3]](#footnote-3)

Harjumaa V Omavalitsuspäeva (HOP 2025) fookuses on kriisiks valmisolek Harjumaa kohalike omavalitsuste tasandil laiemalt: riigi ja omavalitsuse ülesanded ja kuidas nende täitmine korraldatakse; millised on kehtivast ja täiendamisel olevast regulatsioonist aga samuti praktilistest vajadustest tulenevad ülesanded ja kuidas neid täita.

Eesmärgiks seati:

1. esitada ja kokku viia kriisivalmidusega seonduv kogukonna ja omavalitsuse vaade ning Harjumaa ülene ministeeriumite ja riigi vaade ning
2. analüüsida rakendatud kriiside lahenduse meetmete sobivust ja kriisivalmidust kogukondade esindajate osavõtul, kes annavad ülevaate kriisivalmidusest,
3. kaardistada kogukondade vajadused, mis seonduvad riigipoolsete vahendite ja tegevustega kriisidega toimetulemiseks.

Omavalitsuspäeval analüüsiti kriisivalmidust kahes töötoas:

1. Riigi ja partnerite vaade kriisivalmidusele.

2. Kogukonna ja kohaliku omavalitsuse vaade kriisivalmidusele.

Esimeses töötoas oli kolm fookusteemat:

* korteriühistute kriisidega valmisoleku võimestamine,
* KOV sotsiaalteenuste toimepidevuse tagamine kriisolukorras,
* varustuskindlus kriisidega toimetulekul.

Teises töötoas oli kolm fookusteemat:

* KOV kriisiplaani koostamine ja selle täitmise aktuaalsena hoidmine,
* kriisialase info jagamine KOVis. Teavituskanalid ja nende kasutamine,
* kogukondade võimestamine kriisidega toimetulemiseks.

**Koosloome tulemusena toodi välja, mida peetakse kriisidega toimetulekuks oluliseks ning esitati järgmised ettepanekud kriisidega paremaks toimetuleku tagamiseks kolmel tasandil.**

* **Riigi tasandil**
	+ Täpsustada kriisivalmidusega seonduvat õiguslikku regulatsiooni, eesmärgiga tagada seadusandlikult kohalike omavalitsuste kriisiolukorras edukaks toimimiseks vajalik töökorraldus ja tegevusvalmidus, kui volikogude ning linna- ja vallavalitsuste tavaline töökorraldus ei ole võimalik, (sh koostöö korraldus: ülesanded, vastutus, pädevus, rahastamine, varustuskindluse tagamine, aga ka projekteerimise nõuded ning KOVi poolt osutatavatele teenustele esitatavad nõuded kriisiolukorras, sh nende muutmise võimalus, jne).
	+ Täpsustada õigusruumis kogukonna roll kriisivalmiduse tagamisel, sh riigi, kohaliku omavalitsuse ja kogukonna omavaheline koostöö jaotus.
	+ Tagada varustuskindlus kriisideks ja selle tarvis rahastus, õigusruum ja inimeste kompetents.
	+ Tagada kriisidega toimetulemiseks vajalike andmete kogumine, kättesaadavus ja nende turvalisus.Jätkata ohuteavitussüsteemi arendamist.
	+ Jätkata tegevusi, mis toetavad varjumiskohtade väljaehitamist.
	+ Arendada riiklikke toetusmeetmeid korteriühistutele eesmärgiga suurendada kortermajade kriisikindlust.
	+ Täiendada korteriühistute halduri kutsestandardi nõudeid kriisihalduse kvalifikatsiooni lisamisega.
	+ Toetada uue mikrokvalifikatsiooni programmi *“Kohalik omavalitsus ja juhtimine ning innovatsioon läbi kriisihalduse (kriisivalmiduse?) prisma” ning* õiguse valdkonna mikrokvalifikatsioonidega ühe aastase kohaliku valitsemise magistrikava koostamist ja rakendamist Siseministeeriumi, Tallinna Ülikooli, Sisekaitseakadeemia Harjumaa Omavalitsuste Liidu ja teiste partnerite koostöös.suse ja
	+ Muuta vabatahtlike töö panustamine sihipärasemaks ja toetada vabatahtlike võrgustikutööd.
* **KOV tasandil**
	+ Jätkata kohalike omavalitsuste turvalisuse arengukavade koostamist ja täiendamist kaasates nende elluviimiseks kogukonnad hea tahte koostöölepete ja muude koostöövormide kasutamisega.
	+ Täiendada kriisiolukorra käitumisjuhiseid, sh ennetustöö tähtsust selgemalt välja tuues.
	+ Korraldada elutähtsate teenuste toimepidevus, sh kortermajade energia varustuskindlus (generaatoritega olemasolu, kütusega varustatus, ühilduvus jms).
	+ Toetada külamajade/keskuste loomist, mis annab võimaluse kogukonnal koos käia ja koostööd teha.Varjumise edukaks korraldamiseks määrata konkreetsed varjumise korraldamise eest vastutavad isikud, kes tegelevad varjumise korraldamisega oma piirkonnas.
* **Kogukonna ja üksikisiku tasandil**
	+ Toetada kogukondade kriisivalmiduseks ressursside ja võimekuste kaardistamist, selleks koostada juhendmaterjalide, viia läbi nõustamisi ja koolitusi.
	+ Koostada kogukonna ja KOV koosloomes kogukonna kriisiplaanid.
	+ Koostada kommunikatsioonikavad kriisiolukordades elanike teavitamiseks ja teabe vahetamiseks, samuti alternatiivsete teabekanalite kasutamiseks.
	+ Viia läbi elanikele teavitamisi ja koolitusi kriisidega toimetuleku valmiduse kasvatamiseks ja kaasata sellesse kõik elanike rühmad.
	+ Viia läbi praktilisi kriisijuhtimise õppusi ja kriisivalmiduse koolitusi kogukonna võtmeisikutele ja korteriühistute esindajatele asjakohaste osapoolte (näiteks Päästeamet) kaasamisega.

Ettepanekute tegemisel olid aluseks omavalitsuspäeval ja selle ettevalmistamisel esitatud seisukohad teemal, millega peetakse oluliseks arvestada ja mida peetakse vajalikuks ära teha kriisivalmiduse korraldamisel.

**SEISUKOHAD, MILLEGA ARVESTADA JA MIDA TEHA KRIISIVALMIDUSE KORRALDAMISEL**

HOP 2025 ettevalmistus ning omavalitsuspäeval toimunud arutelud tõid välja järgmised seisukohad:

* Kriisiplaanide koostamisele on vaja kaasata sihtrühmad, kes vajavad abi ja toetust. Tähtis sihtrühm, keda kaasata ja tähtsustada on eripäradega kogukonnad (teiste hulgas vaegnägijad ja -kuuljad, füüsiliste puuetega inimesed).
* Kogukonna ja KOV koosloomes loodud kriisiplaanid, kus on arvestatud paljude osapoolte sisendiga on efektiivsemad kui nn tellitud kriisiplaanid.
* Kogukondadele kriisivalmiduse tagamisel pandud ülesannete ja kogukondadelt oodatava saavutamiseks on vajalik riigi ja omavalitsuse toetus kogukondadele. Mh on vajalik reguleerida teenustele esitatavte nõuete teema.
* Kogukondadel on konkreetsed ootused omavalitsustele (sh kriisiplaanide koostamine).
* Tegevuskavad ja varustuskindlus näitavad reaalset valmisoleku taset kriisideks. Selle arendamiseks on vajalikud valdkonna rahastus, õigusruum ja inimeste kompetents.
* Täpsustamist vajab kogukonna mõiste ja roll kriisivalmiduse tagamisel, sh riigi, kohaliku omavalitsuse ja kogukonna omavaheline koostöö.
* Oluline roll on kommunikatsioonil. Inimesed peavad teadma, kuidas nad saavad vajalikku teavet ja kuidas infot vahetada.
* Ülesannete täitmiseks vajavad kogukonnad täpsemaid juhiseid ja suuniseid, mis selgitavad, kuidas toimida ning kuidas ja kui kaua on inimestel endal kohustus kriisiolukorras hakkama saamiseks.
* Maapiirkondades asuvate kogukondade kõrval, kelle hulgas on täna juba väga palju aktiivseid kogukondi, on vajalik võimestada kogukondi suuremates linnades.
* Kogukondi kaasates tasub kaaluda kogukonnas ressursside kaardistamist – lisaks füüsilistele ressurssidele kaardistada vaimsed ressursid (juhtimisoskus, esmaabi andmise oskus jms).
* Oluline on täpsustuda korteriühistute kohustused kriisiolukorras. Korteriühistute puhul võib kriis olla tugevamalt tuntav ja hakkamasaamine kehvem – tähtis on neid teavitada ja selgitada koos reaalsete tegevustega, milline on nende kohustus hakkamasaamisel kriisiolukorras (nt hea praktikana eeskujuks võttes kuidas Tartu linn korraldas korteriühistutele ja huvigruppidele kriisivalmiduse koolituste sarja koostöös Päästeametiga).
* Vajab täpsustamist, kas ja millistel korteriühistutel tekib kohustus võimalusel keldritesse rajada varjumiskohad ning kuidas nende rajamist toetatakse.
* Üheks suuremaks haavatavuseks elanikkonna kriisides hakkamasaamisel on kortermajade energia varustuskindlus, generaatoritega ühilduvus ja generaatorite olemasolu. Kuigi kohalike omavalitsuste korraldatavate elutähtsate teenuste osutajatena on kaugkütte ning vee- ja kanalisatsiooni ettevõtted toimepidevad, siis ulatusliku elektrikatkestuse korral teenus elanikeni ei jõua. Viimasel paaril aastal on korteriühistutele korraldatud koolitusi ja pakutud toetusmeetmeid, kuid piisavaid tulemusi ei ole saavutatud. Kortermajade energia varustuskindluse puudumine toob kaasa surve kohalikele omavalitsustele ja kriisivarude kasutuselevõtule, kuna tekib vajadus kortermajade elanike ümber paigutamiseks, vältimatuks sotsiaalabiks, toitlustamiseks jne.  NB! Kütuse tagamine.
* Kriidsikindluse tagamisel on oluline üle vaadata nõuded KOV teenustele ning võimalused neid kriisiolukorras muuta.
* Riigil ja omavalitsustel puudub statistiline ülevaade probleemi ulatusest. Eesti Varude Keskuse poolt läbi viidud uuringus osalenud KOVid, kaugkütte- ja vee-ettevõtted kinnitasid, et tegemist on äärmiselt olulise puudusega kriisideks valmistumisel. Mitmed KOVid on olukorra parandamiseks valmis panustama kas rahaliselt või jagama infot.
* Kortermajade energia varustuskindluse tagamisel on lahenduseks sihipärane, mõõdetavate eesmärkidega ja kõiki osapooli kaasav töö.
* Oluline on seadusandlikult tagada kohalike omavalitsuste tegevus kriisiolukorras, kui volikogude ning linna- ja vallavalitsuste tavaline töökorraldus ei ole võimalik.

**Kriisivalmidusega seonduvate eesmärkide saavutamiseks peetakse oluliseks (riik, HOL, vallad ja linnad, ülikoolid/SKA ja teised):**

1. Riigi tasandil on vajalik täpsustada kriisivalmidusega seonduvat õiguslikku regulatsiooni (sh koostöö korraldus: ülesanded, vastutus, rahastamine, varustuskindluse tagamine, aga ka projekteerimise nõuded jne), parandada valitsusasutuste koostööd ning otsustada, kuidas toetada elanikkonna kaitset 5% kaitsekulutustega, mida saab selleks otstarbeks kasutada. Muu hulgas on oluline seadusandlikult tagada kohalike omavalitsuste tegevus kriisiolukorras, kui volikogude ning linna- ja vallavalitsuste tavaline töökorraldus ei ole võimalik, ning kaaluda võimalust suurendada KOVile kriisivalmiduse tagamiseks minevate maksude osa.
2. Riigi ja KOV koostöös on vaja leida lahendused, kuidas võimestada korteriühistuid, et nad jätkaksid toimimist ka kriisiolukorras. Vajalik on luua võimalused ja meetmed kortermajade kriisikindluse tõstmiseks ning reguleerida õiguslikult, kuidas peab kriisihaldusega seonduvat arvesse võttes projekteerima uusi kortermaju ning kuidas tuleb viia vanad hooned vastavusse uute nõuetega.
3. Kohalikke omavalitsusi ja kogukondi, sh korteriühistuid, on kriisivalmiduse valdkonnas toimimiseks vaja toetada selgema õigusliku regulatsiooni, finantseerimise ja koostöö kokkulepetega ning praktilist tegevust toetavate juhenditega.
4. Eesmärgiks tuleb võtta KOV-ide kriisiks valmisolekut ühtlustada ning toetada kriisivalmiduse nn baastaseme loomist.
5. Kortermajade energia varustuskindluse tõstmine tuleb seada riikliku tasemel eesmärgiks ja liikuda sihipäraselt selle suunas:

5.1. Luua riigi tasandil ülevaade (statistika) kortermajade energia varustuskindlusest elektrikatkestuse tingimustes ja seada mõõdetavad eesmärgid, mille kaudu on võimalik hinnata teavituskampaaniate, koolituste ja toetusmeetmete mõju.

5.2. Jätkata generaatorite toetusmeetmetega riigi poolt ja/või koostöös KOVidega, suurendades toetusmeetme mahtu ja tehes seda koostöös KOVidega. (Sarnaselt „Kodud tuleohutuks“ projektiga, kus riik andis poole ja KOVid poole toetustessummast, Päästeamet koordineeris ja pidas ülevaadet - korda tehti igal aastal üle 600 kodu kütte- ja elektrisüsteemi.)

5.3. Seada erinevate riiklike toetusmeetmete tingimustes abikõlbulikkuse nõudena generaatoriga ühilduvuse loomine  ja generaatori soetamine.

5.4. Seada uutele ehitatavatele hoonetele energia varustuskindluse (generaatorite ühendamise) nõue.

1. Kaaluda tuleb korteriühistute halduri kutsestandardi nõuete täiendamist kriisihalduse kvalifikatsiooni lisamisega halduri kutsestandardile.
2. Arvesse võttes kohalike omavalitsuste koormuse suurenemist sotsiaalvaldkonnas ja varustusvaldkonnas tuleb kaardistada kriitilised teenused ja kriitilised rühmad ning välja töötada plaanid, kuidas korraldada vajalikud teenused (sh kuidas tagada vältimatu sotsiaalabi ja abi koduhooldusel olevatele inimestele) ja vajalikuga varustamine.
3. Kriisiplaan peab toimima kogukonna ehk kõige madalamal tasandil. Kogukonda puudutavad kriisiplaanid tuleb koostada kogukonna ja KOV koosloomes.
4. Toetada Siseministeeriumi, Tallinna Ülikooli, Sisekaitseakadeemia, Harjumaa Omavalitsuste Liidu ja teiste partnerite tegevust uue mikrokvalifikatsiooni programmi *“Kohalik omavalitsus ja juhtimine ning innovatsioon läbi kriisihalduse (kriisivalmiduse?) prisma”* välja töötamisel ja rakendamisel eesmärgiga ellu kutsuda koos kohaliku valitsemise baaskursuse ja õiguse valdkonna mikrokvalifikatsioonidega ühe aastane kohaliku valitsemise magistrikava.
5. Koos eelnevalt punktis 9 tooduga analüüsida võimalusi kriisivalmiduse valdkonnas võimekuse tõstmiseks kogukondadele, sh korteriühistutele, pakkuda koolitust, mis annab ka praktilised teadmised oskused kriisideks valmisolekuks.
6. Toetada külamajade/keskuste loomist, mis annab võimaluse kogukonnal koos käia ja koostööd teha.
7. Varjumise edukaks korraldamiseks määrata konkreetsed varjumise korraldamise eest vastutavad isikud, kes tegelevad varjumise korraldamisega oma piirkonnas.
8. Edu saavutamiseks tuleb tagada vajalik kommunikatsioon ning selle korraldusest peavad olema teadlikud ja selles osalemiseks
1. Riigikantselei. 2025. Kriisideks valmistumine. https://www.riigikantselei.ee/el-poliitika-julgeolek-ja-riigikaitse/kriisideks-valmistumine [↑](#footnote-ref-1)
2. https://www.riigiteataja.ee/akt/315052021012 [↑](#footnote-ref-2)
3. https://www.sm.ee/ebe-sarapuu-uus-tsiviilkriisi-ja-riigikaitse-seadus-toob-tervishoiule-olulisi-muudatusi [↑](#footnote-ref-3)